Η Αναστασία μας περίμενε στο σπίτι κατά τον ερχομό μας στη Νάξο και μας υποδέχτηκε εγκάρδια και φιλόξενα. Μας ενημέρωσε για το νησί και τα αξιοθέατά του. ΄Ηταν πολύ διαθέσιμη να μας εξυπηρετήσει καθ' όλη τη διάρκεια της διαμονής μας στο σπίτι.
Η Αναστασία και ο Βαγγέλης είναι δύο πρόσχαροι και πολύ εξυπηρετικοί οικοδεσπότες.
Το σπίτι είναι το ισόγειο μιας κυκλαδίτικης διπλοκατοικίας, ανεξάρτητο από τον επάνω όροφο. Βρίσκεται σε προνομιακή θέση, λίγα λεπτά με τα πόδια από την παραλία και το λιμάνι. Είναι ευρύχωρο και διαμορφωμένο εσωτερικά με εργονομία για να εξυπηρετεί τις ανάγκες των επισκεπτών. Είχαμε μια ευχάριστη διαμονή και θα το συνιστούσαμε ανεπιφύλακτα.